
BASES REGULADORES DE LES SUBVENCIONS PER A ESPORTISTES INDIVIDUALS EMPADRONATS AL MUNICIPI DE QUART 2025
1. Objecte
L’objecte d’aquestes bases és regular la concessió de subvencions destinades a donar suport a l’activitat esportiva d’alt nivell dels esportistes individuals empadronats al municipi de Quart, a través de concurrència competitiva.
L’Ajuntament destina un pressupost total de 2.000 €, que es distribuirà de manera equilibrada entre tots els esportistes que compleixin els requisits, amb l’objectiu de contribuir a sufragar les despeses derivades de la seva pràctica esportiva.
2. Persones beneficiàries i requisits
Podran sol·licitar aquestes subvencions els esportistes individuals que compleixin els requisits següents:
· Estar empadronats al municipi de Quart amb una antiguitat mínima de quatre anys.
· Estar federats en la seva disciplina esportiva.
· Haver participat en competicions oficials durant l'any 2025, com a mínim en àmbit estatal (Campionats d’Espanya).
· No haver estat sancionats per infraccions greus en matèria esportiva, dopatge o conducta antiesportiva.
· Els beneficiaris o els seus representants no han de ser deutors per cap concepte amb l’Ajuntament
3. Criteris de valoració
Només es tindran en compte els resultats esportius corresponents a l’any 2025. La puntuació final servirà per establir la proporció en què es repartirà el pressupost total. Els criteris són:
A) Nivell de competició (any 2025)
· Campionats del Món: 25 punts
· Campionats d’Europa: 20 punts
· Campionats d’Espanya: 15 punts
B) Resultats obtinguts (any 2025)
· Medalla d’or: +10 punts
· Medalla de plata: +8 punts
· Medalla de bronze: +6 punts
· Classificació entre els 5 primers: +4 punts
· Participació sense medalla: +2 punts
C) Edats
· Edat de 35 a 99: 5 punts
· Edat de 18 a 35: 7 punts
· Edat de 6 a 17: 10 punts
D) Altres criteris complementaris
· Compaginació amb estudis reglats (Batxillerat, FP o universitat): +5 punts
· Esportistes amb discapacitat competint en modalitat adaptada: +10 punts
· Residència fora del municipi per motius esportius: +5 punts
· Baix nivell de suport econòmic extern (sense patrocinis ni ajudes): fins a +10 punts
4. Import de la subvenció
L’import individual es calcularà en funció de la puntuació obtinguda per cada esportista.
El pressupost total de 2.000 € es distribuirà entre tots els sol·licitants que compleixin els requisits, assegurant un repartiment equilibrat, amb diferències moderades i justificades per les puntuacions obtingudes..
La subvenció màxima per esportista serà de 500 euros. En el cas que no es reparteixi la totalitat dels 2.000 euros, l’Ajuntament decidirà el seu repartiment de manera motivada entra els sol·licitants.
5. Sol·licitud i documentació
Les sol·licituds s’hauran de presentar a l’Ajuntament de Quart dins el termini de 20 dies hàbils, i s’inicia l’endemà de la publicació al BOP.
Caldrà aportar:
· Sol·licitud a través d’instància
· Justificant d’empadronament.
· Llicència federativa vigent.
· Certificacions oficials dels resultats obtinguts l’any 2025.
· Documentació acreditativa dels criteris complementaris, si escau.
6. Obligacions de les persones beneficiàries
Els esportistes beneficiaris hauran de:
· Justificar la destinació de la subvenció mitjançant factures o documents vàlids.
· Representar el municipi de Quart en les competicions quan sigui possible i fer constar, si escau, el suport rebut.
· Mantenir els requisits que van donar dret a la subvenció
· Donar publicitat al finançament públic de l’activitat objecte de la subvenció. Els candidats han de demostrar el seu compromís amb la promoció i el suport a Quart. Aquest compromís s'ha de reflectir en la exhibició visible de l'escut de l'ajuntament en un lloc destacat de les seves activitats i la publicació en xarxes de l’import rebut de la subvenció.
· A més, els sol·licitants han de participar, com a mínim, en una activitat organitzada per l’ajuntament en la que hagin sigut convocats per demostrar la seva participació activa en els esdeveniments organitzats per l'ajuntament, com a mostra de la seva integració i implicació amb la comunitat local.
7. Actuacions admeses i despeses subvencionables i no subvencionables
a) Actuacions
La pràctica i preparació de l’esport per a la posterior participació en un esdeveniment esportiu.
b) Despeses admeses i subvencionades:
- La contractació i/o lloguer d’instal·lacions esportives on realitzar els entrenaments.
- l’Adquisició de material específic per a l’adequat funcionament de la pràctica del seu esport (Material pels entrenaments i competicions)
- l’Adquisició de vestuari d’ús individual necessari per entrenaments i competicions.
- Lloguer de mitjans de transport a empreses de transport o agencies de viatge per al desplaçament del equip necessari fins a la destinació on es realitzi la competició.
- Inscripcions individuals a les corresponents Federacions o Consells Esportius.
- Inscripcions a campionats i/o tornejos.
- Mutualitats i/o assegurances esportives necessàries per el desenvolupament de l’esport.
c) Despeses excloses i no subvencionables:
- Despeses gastronòmiques, dietes, allotjament, i carburant per desplaçaments
- Despeses de funcionament ordinari (bancs, telèfon, aigua, llum, gestoria..)
- Sancions de tota mena.
8. Termini de resolució, notificació, mitjà de notificació i acceptació.
El termini màxim per resoldre i notificar es de sis mesos des de la data de publicació de la convocatòria. La resolució es publicarà a l’e-tauler de l’ajuntament i substitueix la notificació individual.
La subvenció s’entén acceptada si el beneficiari no manifesta expressament el contrari en el termini de 10 dies des de la publicació a la seu electrònica de la resolució de concessió.
En cas de renuncia d’un beneficiari a una subvenció, els fons corresponents no es redistribuirien entre els altres beneficiaris.
9. Termini d’execució de les actuacions subvencionades.
El termini per executar les actuacions subvencionades es durant l’any immediatament anterior a la convocatòria i l’any en curs.
10. Compatibilitat amb altres subvencions, ajudes, ingressos o recursos per a la mateixa finalitat.
Son compatibles amb altres ingressos o ajuts atorgats destinats a la mateixa actuació, sempre i quant les quantitats atorgades no excedeixin el cost total de l’actuació.
11. Incompliments i reintegraments
El beneficiari ha de complir tots i cadascun dels objectius, activitats, i projectes, i adoptar els comportaments que van fonamentar la concessió de la subvenció i complir els compromisos assumits amb motiu d’aquesta.
En altre cas, procedirà exigir el reintegrament total o parcial de les quantitats percebudes i l’exigència de l’interès de demora des del moment del pagament de la subvenció fins a la data en què s’acordi la procedència del reintegrament, i en la quantia fixada en l’article 38.2 de la Llei General de Subvencions.
Quan a conseqüència de l’anul·lació, revocació o revisió de la subvenció, l’import definitiu d’aquesta sigui inferior a l’import pagat, el perceptor estarà obligat a reintegrar l’excés. Així mateix, estarà obligat a reintegrar, el beneficiari/a que ha percebut la subvenció falsejant les condicions exigides o amagant aquelles que haguessin impedit la seva concessió o que no hagin complert amb les disposicions de la LGS.
12. Interpretació i aplicació de les Bases
Aquestes bases es sotmetran i seran interpretades conforme a la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s’aprova el Reglament de la Llei General de subvencions; el Decret 179/1995, de 13 de juny, pel qual s’aprova el Reglament d’Obres activitats i serveis de les entitats locals; la Llei 19/2013, de 9 de desembre, de transparència, accés a la informació pública i bon Govern, i la Llei 19/2014, de 29 de desembre, de transparència, accés a la informació pública i bon Govern, al Pla Estratègic de Subvencions de l’Ajuntament de Quart i a les bases d’execució del pressupost.
